Але вернемся да Дугласа Норта: “Абмяжоўваючы доступ да прывілеяў толькі чальцамі пануючай кааліцыі, эліты ствараюць надзейныя стымулы супрацоўнічаць, а не змагацца адзін з адным… Такая палітычная сістэма маніпулюе эканамічнай сістэмай для стварэння рэнты, якая затым забяспечвае палітычны парадак. Галоўная пагроза для ДЗД — кааліцыі (арганізацыі), якія ўзнікаюць па-за пануючымі кааліцыямі (арганізацыямі). У гэтым сэнсе дзеянні міністра юстыцыі варта прызнаць рацыянальнымі. Яны цалкам укладваюцца ў логіку закрытага доступу. Прамым следствам гэтай логікі з’яўляецца 53-е месца Беларусі сярод 179 краін свету ў рэйтынгу эканамічных свабодаў па падліках Heritage Foundation. Тройку ж лідараў узначальваюць Ганконг, Сінгапур і Новая Зеландыя. Усе яны па нашай класіфікацыі належаць да ДАД.